stanford-oval/wikipedia huggingface dataset:
ม่านบังใจ
รายชื่อนักแสดง

| ตัวละคร | ปี 2543 | ปี 2563 |
| --- | --- | --- |
| ทัฬห์ | จอห์น รัตนเวโรจน์ | ศุกลวัฒน์ คณารศ |
| เฟื่องลดา | สุวนันท์ คงยิ่ง | มุกดา นรินทร์รักษ์ |
| สร้อยสน | ภัคจีรา วรรณสุทธิ์ | ปภาดา กลิ่นสุมาลย์ |
| ไทว์ | เชสเตอร์ แมคโดนัลด์ | ยศวรรธน์ ทะวาปี |
| ศราวรรณ (วรรณ)(รับเชิญ) | สิเรียม ภักดีดำรงฤทธิ์​ | วริฏฐิสา ลิ้มธรรมมหิศร |
| โฆษิต (2543) / กวิน (2563) | วรพรต ชะเอม | สันติราษฎร์ กุลนพเกียรติ |
| สมัย ประทีปทอง |  | คมกฤษณ์ ดวงสุวรรณ์ |
| สิริโสภา ราษริปูราษฎร์ | ธิติยา นพพงษากิจ | เจสสิกา เอสพินเนอร์ |
| มณทิรา (มณ) |  | พีรญา มะลิซ้อน |
| กานดา | จุฬาลักษณ์ กฤติยารัตน์ | พลอยไพลิน ตั้งประภาพร |
| สร้อยทอง | อภิรดี ภวภูตานนท์ | พิมพ์พรรณ ชลายนคุปต์ |
| เสี่ยนภ |  | พศิน เรืองวุฒิ |
| ดวงใจ |  | รสริน จันทรา |
| ศักดิ์ |  | เวนย์ ฟอลโคเนอร์ |
| จีน่า |  | ภรัณยา ลาภอุดมสกุล |
| ลูกแก้ว |  | ด.ญ. ปารย์ชนก ผ่านสำแดง |
| สา |  | วารุณี อยู่โพธิ์ |
| เปี๊ยก |  | มานะ ชานนท์ |
| โคล่า | ด.ญ. คาเรนนา วิลเลียมสัน |  |
| เป๊บซี่ | ด.ญ. นวิยา ตันเต็มทรัพย์ |  |
| ลูกหมี | ด.ช.ศิรวงศ์ สังวริบุตร |  |
สมเด็จพระราชชนนีศรีธรรมราชมาดา

| สมเด็จพระศรีธรรมราชมาดา> พระกรรโลง |
| --- | --- |
ดำรงพระยศ: พ.ศ. 1911 – ?
ถัดไป: สมเด็จพระราชเทวีศรีจุฬาลักษณ์
พระอัครมเหสี
ดำรงพระยศ: ? – พ.ศ. 1911
ถัดไป: สมเด็จพระราชเทวีศรีจุฬาลักษณ์

พระราชสวามี: พระมหาธรรมราชาที่ 1
พระราชบุตร: พระมหาธรรมราชาที่ 2
ศาสนา: พุทธเถรวาท
สมเด็จพระศรีธรรมราชมาดา หรือ สมเด็จพระราชชนนีศรีธรรมราชมาดามหาดิลกรัตนราชนาถกรรโลง (อักขรวิธีเก่า : สํเดจพระราชชนนีสรีธรมราชมาดามหาดิลกรตนราชนารถกนัโลง) เป็นพระอัครมเหสีในพระมหาธรรมราชาที่ 1
พระราชประวัติ

สมเด็จพระศรีธรรมราชมาดาเป็นพระอัครมเหสีในพระยาลิไท และเป็นสมเด็จพระราชชนนีพันปีหลวงในพระธรรมราชาธิราช ส่วนเฉลิมวุฒิ ต๊ะคำมี เสนอว่าพระองค์คือพระราชธิดาในพระมหาธรรมราชาที่ 1 (ลิไทย) ที่เสกสมรสกับพญาแสนเมืองมาแห่งอาณาจักรล้านนาเพื่อสร้างระบบเครือญาติช่วงปี พ.ศ. 1929-1932 และประสูติพระราชโอรสคือท้าวยี่กุมกามและพระยาไสลือไทย
พระองค์มีบทบาทในการสืบราชสมบัติของพระราชโอรส ที่กล้าหาญสู้รบกับศัตรู เข้าปราบดาภิเษกหรือชิงราชสมบัติเมืองศรีสัชนาลัยและสุโขทัย และขึ้นครองราชย์พร้อมกับพระราชโอรสเมื่อปี พ.ศ. 1943 ช่วงหนึ่งปีก่อนการสวรรคตของพญาแสนเมืองมา ซึ่งคาดว่าพระองค์คงรอโอกาสที่เหมาะสมเพื่อทวงอำนาจคืนจากกลุ่มเชื้อสายพระมหาธรรมราชาที่ 2 ที่เกี่ยวดองกับสุพรรณภูมิ ดังปรากฏในจารึกวัดตาเถรขึงหนัง ที่จารึกขึ้นเมื่อปี พ.ศ. 1947 แปลโดยฉ่ำ ทองคำวรรณ ผู้เชี่ยวชาญด้านภาษาโบราณ กรมศิลปากร ความว่า
ศักราช ๗๖๒ นาคกษัตร ปีมะโรง สมเด็จพระราชชนนีศรีธรรมราชมาดามหาดิลกรัตนราชนาถ กรรโลงแม่ แลสมเด็จพระมหาธรรมราชาธิบดีศรีสุริยวงศ์โอรสราช อำนาจน้าวห้าวหาญ นำพลรบราคลาธรณีดลสกลกษัตริย์ หากขึ้นเสวยในมไหสวริยอัครราชเป็นท้าวพระยามหากษัตริย์นครศรีสัชนาลัย สุโขทัย แกวกลอยผลาญปรปักษ์ศัตรูนูพระราชสีมา...เป็นขนอบขอบพระบางเป็นแดน เท่าแสนสองหนองห้วยและแพร่...
ทั้งนี้ที่พระองค์ครองราชย์ร่วมกับพระราชโอรส อาจเป็นเพราะพระราชโอรสนั้นยังเยาว์พระชันษา พระองค์จึงต้องราชาภิเษกตนขึ้นดูแลบ้านเมือง ปฏิบัติพระราชกรณียกิจร่วมกับยุวกษัตริย์ และรักษาอำนาจทางการเมืองไว้ หลังครองราชย์ได้ 5 ปี พระราชโอรสยังเคยส่งทัพสุโขทัยช่วยท้าวยี่กุมกาม ที่ครองเมืองเชียงรายทำศึกชิงราชสมบัติกับพระเจ้าสามฝั่งแกนเมื่อปี พ.ศ. 1945
สมเด็จพระราชชนนีศรีธรรมราชมาดามีศรัทธาในพุทธศาสนา โดยทรงสร้างวัดศรีพิจิตรกีรติกัลยาราม (ประชาชนนิยมเรียกว่า วัดตาเถรขึงหนัง) ณ เมืองสุโขทัย เมื่อปี พ.ศ. 1943-1947 พระองค์และพระราชโอรสทรงแต่งตั้งพระบรมครูติโลกดิลกติรัตนศีลคันธวันวาสีธรรมกิตติสังฆราชามหาสวามีเจ้า พระสังฆปรินายกเป็นพระสังฆราชเจ้า ณ วันที่ 5 ธันวาคม พ.ศ. 1949 ซึ่งพระสังฆราชพระองค์นี้อาจมีความสัมพันธ์เป็นพี่น้องหรือเครือญาติของพระองค์ และอาจเป็นเครือญาติหรือบิดาของแม่พระพิลกพระราชชนนีในพระเจ้าติโลกราชแห่งอาณาจักรล้านนาด้วย ดังปรากฏในจารึกวัดป่าแดง แผ่นที่ 3  ความว่า
“...เมื่อศักราชได้ ๗๖๘ จอนักษัตร เดือนอ้าย แรม ๑๐ ค่ำ วันอาทิตย์ ตราพระราชโองการเสด็จมหาธรรมราชาธิราชในพระพิหารสีมากระลาอุโบสถอันมีในทะเลฉางนั้นพอประถมยามดังนี้ เราตั้งพระบรมครูติโลกดิลกติรัตนศีลคันธวันวาสีธรรมกิตติสังฆราชามหาสวามีเจ้าเป็นสังฆปรินายกสิทธิแล ภิกษุสงฆ์ผู้ใดหนอรัญวาสี แลกระทำบโชบธรรมไซร้ บางอำเพิอบรมครูเป็นเจ้าหากสำเร็จเองเท่า อำเพิอบรมครูปรญาปติอันใดไซร้ เรามิอาจจะละเมิดมิได้เลย...”
พระพุทธรูปแม่ศรีมหาตา

มีการพบพระพุทธรูปองค์หนึ่งที่กุฏิคณะ 15 วัดพระเชตุพนวิมลมังคลารามราชวรมหาวิหาร ซึ่งบันทึกว่าถูกขนย้ายมาจากสุโขทัยช่วงรัชสมัยพระบาทสมเด็จพระพุทธยอดฟ้าจุฬาโลกมหาราช ที่มีพุทธศิลป์ผสมผสานทั้งแบบเชียงแสนและสุโขทัย โดยมีจารึกที่ฐานพระพุทธรูปเขียนด้วยอักษรแบบสุโขทัยแต่เขียนกล้ำแบบล้านนา ความว่า
พระเจ้าแม่ศรีมหาตาขอปรารถนาเป็นผู้ชายชั่วหน้า จุงข้าได้เป็นศิษย์จนพระศรีอาริยโพธิสัตว์เจ้า แต่ทานข้าทั้งผองแห่งพระองค์เจ้าอยู่หัวทั้งสองกับแม่พระพิลกและแม่ศรีให้เป็นค่าถือจังหันพระเจ้าสิ้นเบี้ย ๔๔๕๐๐
อันมีความหมายว่า เจ้าแม่ศรีมหาตาขอเกิดเป็นผู้ชายในชาติหน้า เพื่อจักได้เป็นลูกศิษย์ของพระศรีอาริย์ พระเจ้าอยู่หัวทั้งสองกับแม่พระพิลกและแม่ศรี [มหาตา] ถวายข้าไททั้งหลายให้เป็นข้าพระสำหรับปรนนิบัติดูแลพระ
พิเศษ เจียจันทร์พงษ์ อธิบายว่า แม่พระพิลกคือพระราชชนนีในพระเจ้าติโลกราชแห่งอาณาจักรล้านนา ส่วนเจ้าแม่ศรีมหาตา มาจากคำว่า พระศรีธรรมราชมารดา แปลว่ามารดาของพระศรีธรรมราชา ที่คาดว่าน่าจะหมายถึงนางษาขาพระราชชนนีในพระมหาธรรมราชาที่ 4 ส่วนเฉลิมวุฒิ ต๊ะคำมี ว่าเจ้าแม่ศรีมหาตา คือสมเด็จพระราชชนนีศรีธรรมราชมาดาผู้เป็นพระราชชนนีในพระมหาธรรมราชาที่ 3
เสือภูเขา (ภาพยนตร์)

บทความนี้เกี่ยวกับภาพยนตร์ไทย สำหรับความหมายอื่น ดูที่ จักรยานเสือภูเขา
| เสือภูเขา |
| --- | --- |
โปสเตอร์ภาพยนตร์
กำกับ: ธีระธร สิริพันธ์วราภรณ์
อำนวยการสร้าง: พระนครฟิล์ม
นักแสดงนำ: ทศพร รถกิจ   ธิญาดา พรรณบัว   โหน่ง ชะชะช่า   โน้ต เชิญยิ้ม   สมชาย ศักดิกุล   กรุง ศรีวิไล   ค่อม ชวนชื่น
วันฉาย: 1 ธันวาคม พ.ศ.  2548
ความยาว: 113 นาที 
ประเทศ: ไทย
ภาษา: ไทย
ข้อมูลจากฐานข้อมูลภาพยนตร์ไทย
ข้อมูลจากสยามโซน
เสือภูเขา เป็นภาพยนตร์ไทยที่กำกับโดย ธีระธร สิริพันธ์วราภรณ์ ผลิตโดย พระนครฟิล์ม นำแสดงโดย ทศพร รถกิจ ธิญาดา พรรณบัว โหน่ง ชะชะช่า โน้ต เชิญยิ้ม สมชาย ศักดิกุล กรุง ศรีวิไล ค่อม ชวนชื่น และโปงลางสะออน เข้าฉายในเมื่อ 1 ธันวาคม พ.ศ. 2548 โดยภาพยนตร์เรื่องนี้เป็นการรีเมคจากภาพยนตร์ชื่อเดียวกันที่เข้าฉายเมื่อปี พ.ศ. 2522 นำแสดงโดยสรพงศ์ ชาตรี
นักแสดง

ทศพร รถกิจ  รับบท เล่าทง
ธิญาดา พรรณบัว  รับบท ไหมท้อ
โหน่ง ชะชะช่า รับบท ด่างลี
โน้ต เชิญยิ้ม  รับบท นายหัวจเย
สมชาย ศักดิกุล รับบท ท้าวไลข่าน
กรุง ศรีวิไล  รับบท ท่านอ้วน
ค่อม ชวนชื่น รับบท หัวหน้าเผ่าซาลาส
อิ๊ด โปงลางสะออน รับบท อาจารย์หวง
หนู คลองเตย รับบท ซูซู
ลักขณา วัธนวงส์ศิริ รับบท โภคี
บิณฑ์ บรรลือฤทธิ์ รับบท แฝดนรก
เอกพันธ์ บรรลือฤทธิ์ รับบท แฝดนรก
สุเทพ สีใส รับบท 7 เทพบุตรแดนใต้
เอ็ดดี้ ผีน่ารัก รับบท 7 เทพบุตรแดนใต้
อุบลวรรณ บุญรอด รับบท มู่ฟง
สราวุฒิ พุ่มทอง รับบท คนเลี้ยงม้า
แหล่งข้อมูลอื่น

เสือภูเขา (2005) ที่สยามโซน
| ด ค กพระนครฟิลม์ |
| --- | --- |
ภาพยนตร์:  ผีหัวขาด (2545)  ดึก ดำ ดึ๋ย (2546)  คนปีมะ (2546)  ผีช่องแอร์ (2547)  ผีหัวขาด 2 (2547)  คนหอนขี้เรื้อน ในคืนเดือนเสี้ยว (2548)  หลวงพี่เท่ง (2548)  เด็กเดน (2548)  เสือภูเขา (2548)  น้ำพริก ลงเรือ (2549)  พระ เด็ก เสือ ไก่ วอก (2549)  ลูกตลกตกไม่ไกลต้น (2549)  มากับพระ (2549)  เปิงมาง กลองผีหนังมนุษย์ (2550)  ชุมทางรถไฟผี (2550)  อีส้ม สมหวัง (2550)  ลิขิตรัก ขัดใจแม่ (2550)  ผีเลี้ยงลูกคน (2550)  ครอบครัวตัวดำ (2550)  เหยิน เป๋ เหล่ เซมากูเตะ (2550)  สวย สิงห์ กระทิง แซ่บ (2551)  ผีตาหวานกับอาจารย์ตาโบ๋ (2551)  คู่ก๊วนป่วนเมษา (2551)  หนุมานคลุกฝุ่น (2551)  หลวงพี่เท่ง 2 รุ่นฮาร่ำรวย (2551)  หัวหลุดแฟมิลี่ (2551)  ปาฏิหาริย์รักต่างพันธุ์ (2551)  ท้าชน (2552)  เชือดก่อนชิม (2552)  แต๋วเตะตีนระเบิด (2552)  อีส้มสมหวัง ชะชะช่า (2552)  หอแต๋วแตก แหกกระเจิง (2552)  ตายโหง (2553)  กองพันครึกครื้น ท.ทหารคึกคัก (2553)  บางระจัน 2 (2553)  เขี้ยวอาฆาต (2553)  เการักที่เกาหลี Sorry ซารังเฮโย (2553)  หลวงพี่เท่ง 3 (2553)  มือปืนดาวพระเสาร์ (2553)  อีเห็ดสดเผด็จศึก (2553)  หอแต๋วแตกแหวกชิมิ (2554)  ศพเด็ก 2002 (2554)  สมอลล์รูกูแนว (2554)  ก้านคอกัด (2554)  เหลือแหล่ (2554)  หมาแก่ อันตราย (2554)  มึงกู เพื่อนกันจนวันตาย (2555)  แก๊งค์ตบผี (2555)  ปล้นนะยะ 2 อั๊ยยยย่ะ (2555)  วงจรปิด (2555)  หอแต๋วแตกแหกมว๊ากมว๊ากกก (2555)  มอ 6/5 ปากหมา ท้าผี (2556)  ตายโหง ตายเฮี้ยน (2557)  มอ 6/5 ปากหมา ท้าแม่นาค (2557)  วัยเป้งง นักเลงขาสั้น (2557)  นะโม OK (2557)  สตรีเหล็ก ตบโลกแตก (2557)  รด.เขาชนผี  (2558)  มอ 6/5 ปากหมา ท้าผี 3 (2558)  เลิฟเฮี้ยวเฟี้ยวต๊อด (2558)  หอแต๋วแตก แหกนะคะ (2558)  ไทยแลนด์โอนลี่ #เมืองไทยอะไรก็ได้ (2560)  ดอกฟ้า_หมาแจ๊ส (2560)  ฮักแพง (2561)  มือปืน/โลก/พระ/จัน 2 (2563)  หลวงพี่กะอีปอบ (2563)  คุณชายใหญ่ (2564)  บักแตงโม (2565)  7 Boy Scouts (2565) 
ภาพยนตร์ชุด:  ผีหัวขาด (2545–47)  หลวงพี่เท่ง (2548–53)  อีส้ม สมหวัง (2550–52)  หอแต๋วแตก (2552–58)  มือปืน/โลก/พระ/จัน (2553–62)  มอ 6/5 ปากหมา ท้าผี (2556–58) 
บุคคลสำคัญ:  มาโนช ธนารุ่งโรจน์  ธนพล ธนารุ่งโรจน์  วิชัย ธนารุ่งโรจน์  วรรณี ธนารุ่งโรจน์ 
ผู้กำกับภาพยนตร์:  บัณฑิต ฤทธิ์ถกล  อุดม อริยอุดมโรจน์  โน้ต เชิญยิ้ม  เทพ โพธิ์งาม  ธนิตย์ จิตนุกูล  พจน์ อานนท์  ยุทธเลิศ สิปปภาค  โย่ง เชิญยิ้ม  โก๊ะตี๋ อารามบอย  โจอี้ บอย  เฉลิม วงศ์พิมพ์  ธีระวัฒน์ รุจินธรรม  มารุต สาโรวาท  พิสุทธิ์ แพร่แสงเอี่ยม  ทิวา เมยไธสง  ธรธร สิริพันธ์วราภรณ์  วิโรจน์ ทองชิว  สุขุม เมธาวนิช  สรัญญา น้อยไทย  ศักดิ์ชัย ศรีบุนนาค  วรพจน์ โพธิเนตร  จิตต์สินธ์ ผ่องอินทรกุล  ธนดล นวลสุทธิ์  ธรรมนูญ สกุลบุญถนอม  ธัญญ์วาริน สุขะพิสิษฐ์  มานุสส วรสิงห์  ชาติชาย เกษนัส  ณัฐพีระ ชมศรี  โสภณ นิ่มอนงค์  วรวุฒิ ชวนอยู่  ปฏิภาณ คณาสารสมบัติ  ธนกร พงษ์สุวรรณ  คมสัน ตรีพงษ์  อัศจรรย์ สัตโกวิท 
ดูเพิ่มเติม:  ธนาซีเนเพล็กซ์  เมโทรโปร-ดิสก์  ตระกูลธนารุ่งโรจน์  ยิ้มแย้ม  ฟิล์ม กูรู  เมโทรฟิล์ม  ทรูไทยฟิล์ม
ปอยฝ้าย มาลัยพร

| ปอยฝ้าย มาลาพร |
| --- | --- |
เกิด: ดวงจันทร์ มาลัย 19 มกราคม พ.ศ. 2520 (48 ปี) อำเภอเฝ้าไร่   จังหวัดหนองคาย   ประเทศไทย
อาชีพ: นักร้อง นักแสดง
ปีปฏิบัติงาน: พ.ศ. 2537 – ปัจจุบัน
อาชีพทางดนตรี
แนวเพลง: ลูกทุ่ง หมอลำ
ช่วงปี: พ.ศ. 2537 – ปัจจุบัน
ค่ายเพลง: ท็อปไลน์มิวสิค
 นักดนตรี
(
info/dl
)
noicon
บทความเสียงวิกิพีเดีย
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 6 ตุลาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
ปอยฝ้าย มาลัยพร (ชื่อเล่น : ฝ้าย) เป็นศิลปินนักร้องชายชาวไทย แนวเพลงลูกทุ่งหมอลำ สังกัดค่ายท็อปไลน์มิวสิค มีชื่อเสียงจากเพลง ตลกอกหัก, มันต้องถอน
ประวัติ

ปอยฝ้าย มาลัยพร ชื่อเล่น ฝ้าย ชื่อเกิดในนามว่า ดวงจันทร์ มาลัย เป็นนักร้องเพลงลูกทุ่งชายศิลปินหมอลำชาวไทย เกิดที่อำเภอเฝ้าไร่ จังหวัดหนองคาย
ปอยฝ้ายจบการศึกษาชั้นประถมศึกษาปีที่ 6 ที่จังหวัดหนองคาย และครอบครัวของเขาก่อตั้งวงคณะหมอลำ เริ่มเข้าสู่วงการบันเทิงไทยเมื่อในปี 2537 เขาเริ่มเข้าสู่การเป็นศิลปินอยู่วงเสียงอีสาน ขณะนั้นเขาได้บวชเป็นสามเณร ศึกษาพระธรรมและเรียนเทศน์แหล่เป็นเวลานานหลายปี เมื่อไม่นานเขาจึงตัดสินใจได้มีโอกาสสมัครเป็นนักแสดงตลก โดยมีการชักชวนจากพระอาจารย์เป็นเวลานานมา 4 ปี จึงประสบความสำเร็จ
เขาได้มีโอกาสเป็นศิลปินและหมอลำชาวไทยโดยค่ายของวงหมอลำคณะเสียงอีสาน ของ นกน้อย อุไรพร ศิลปินและนักร้องหมอลำชาวไทยชื่อดัง เขาได้มีโอกาสเป็นศิลปินนักร้องหมอลำในวงประจำ ร่วมกับนักร้องรุ่นใหม่เมื่อ 2 - 3 ปี ภายหลังเขาจึงตัดสินใจลาออกจากวงคณะหมอลำและเริ่มเป็นศิลปินลูกทุ่งหมอลำชาวไทย และมีผลงานเพลงและอัมบั้มเป็นของตัวเอง
ปอยฝ้าย เริ่มมีชื่อเสียงจากการเป็นศิลปินลูกทุ่งหมอลำชาวไทย ปัจจุบันเป็นศิลปินในสังกัดท็อปไลน์มิวสิค และมีผลงานเพลงที่สร้างชื่อเสียงเช่น ตลกอกหัก,กระเทยประท้วง,ชุดดำสปายแดง,ฝากฟ้าไปผ่าน้อง,มันต้องถอน,มักแล้วครับ,ว่าสิเซาเหล้า เป็นต้น ในปัจจุบันปอยฝ้ายยังรับงานละครและภาพยนตร์ตลอดเรื่อยมา
ปอยฝ้าย เปิดเผยว่าตนติดพิษสุราเรื้อรังได้รับการบำบัดอยู่จนถึงเวลานี้
ผลงาน > อัลบั้มเพลง

ชุดที่ 1 ดาวรุ่งดวงใหม่ (พ.ศ. 2541)
ชุดพิเศษ ตัวเป็นชายใจเป็นหญิง ร้องคู่ คมศร พรมาลา (พ.ศ. 2542)
ชุดที่ 2 ปอยฝ้ายวอนแฟน (เมษายน พ.ศ. 2544)
ชุดที่ 3 ตลกอกหัก (ตุลาคม พ.ศ. 2544)
ชุดที่ 4 มือซอคนเศร้า (กันยายน พ.ศ. 2545)
ชุดที่ 5 น้ำตาขาร็อค (กันยายน พ.ศ. 2546)
ชุดที่ 6 วอนฟ้า (สิงหาคม พ.ศ. 2547)
ชุดที่ 7 ฝากฟ้าไปผ่าน้อง (ตุลาคม พ.ศ. 2548)
ชุดที่ 8 ข่าวล่ามาแรง (พฤศจิกายน พ.ศ. 2549)
ชุดที่ 9 จตุคามคนจน (ตุลาคม พ.ศ. 2550)
ชุดที่ 10 มันต้องถอน (พฤศจิกายน พ.ศ. 2551)
ชุดที่ 11 มักแล้วครับ (กันยายน พ.ศ. 2552)
ชุดที่ 12 ไม่ได้แอ้มฉันหรอก (พฤศจิกายน พ.ศ. 2553)
ชุดที่ 13 ให้อ้ายฮักเจ้าสาเนาะ (พฤศจิกายน พ.ศ. 2554)
ชุดที่ 14 งานเข้า (ธันวาคม พ.ศ. 2555)
ผลงาน > อัลบั้มรวมเพลง

ฝ้าย...ตลับทอง (พ.ศ. 2546)
รวมฮิต 16 เพลงดัง ตลับเพชร (กรกฎาคม พ.ศ. 2548)
รวมเพลงดัง 16 เพลงฮิต ชุด 2 (กันยายน พ.ศ. 2553)
16 เพลงดังพันล้าน (กันยายน พ.ศ. 2555)
ผลงาน > ซิงเกิ้ล

ว่าสิเซาเหล้า (กุมภาพันธ์ พ.ศ. 2558)
ให้แหย่แหน่หล่า (กุมภาพันธ์ พ.ศ. 2558)
ผีง่าขาม (ธันวาคม พ.ศ. 2560)
ปล่อยผัว (มีนาคม พ.ศ. 2561)
สัญญาใจหนุ่มไทยสาวลาว (กันยายน พ.ศ. 2561)
ใช้หนี้แหน่ (พฤศจิกายน 2563)
บ่กินข้าวแลง (พฤศจิกายน 2563)
โควิดโคใจ (เมษายน 2564)
กะอิ๊ด (พฤษภาคม 2565)
บารมีโฆสปัญโญงามเด่น (กันยายน 2565)
งูกินเขียด (ธันวาคม 2566)
หลานจ๋าอาอินเลิฟ ร้องคู่ ไข่มุก ชนัญญา (ธันวาคม 2566)
ผลงาน > เพลงประกอบละคร

พ.ศ. 2560 - เพลง นางแมวแอ่วฟ้า เพลงประกอบละคร นายฮ้อยทมิฬ
พ.ศ. 2562 - เพลง ดอกจานประหารใจ ร้องร่วมกับ ศุกลวัฒน์ คณารศ และ อติรุจ สิงหอำพล เพลงประกอบละคร ผู้บ่าวอินดี้ ยาหยีอินเตอร์ (ต้นฉบับ มนต์แคน แก่นคูน)
พ.ศ. 2562 - เพลง ผู้บ่าวสองซิม เพลงประกอบละคร ผู้บ่าวอินดี้ ยาหยีอินเตอร์
พ.ศ. 2562 - เพลง ขอพรพ่อพระใส เพลงประกอบละคร ผู้บ่าวอินดี้ ยาหยีอินเตอร์
พ.ศ. 2563 - เพลง เลดี้บานฉ่ำ ร้องคู่กับ พีท พล
พ.ศ. 2565 - เพลง ฟ้าไกลดิน ร้องคู่กับ ชลวิทย์ มีทองคำ เพลงประกอบละคร บอดี้การ์ดหมอลำ
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2560 | นายฮ้อยทมิฬ | มืด | ช่อง 7 |
| 2561 | ในคืนหนาว แสงดาวยังอุ่น | สว่าง / หว่าง | ช่อง 7 |
| 2562 | ผู้บ่าวอินดี้ ยาหยีอินเตอร์ | แสวง / แหวง | ช่อง 7 |
| 2563 | รัก 10 ล้อ รอ 10 โมง | ลุงศักดิ์ | ช่องวัน 31 |
| 2563 | เพลงรักเจ้าพระยา | แสบ แหบเสน่ห์ | ช่องวัน 31 |
| 2563 | เลดี้บานฉ่ำ | ดอกหญ้า | ช่องวัน 31 |
| 2565 | บอดี้การ์ดหมอลำ | จ่าฝ้าย | ช่องวัน 31 |
| 2565 | ซิ่นลายโส้ | ป้าแหลม สานธรรม | ช่องวัน 31 |
| 2567 | มนต์รักแม่กลอง | หมื่น | ช่องวัน 31 |
| 2568 | พ่อจ๋าแม่อยู่ไหน |  | ช่องวัน 31 |
ผลงาน > ละครซิตคอม

พ.ศ. 2562 - สุภาพบุรุษสุดซอย ตอน จั่งซี้ซันต้องเด่น รับบทเป็น น้าด่อน ช่องวัน 31
พ.ศ. 2563 สุภาพบุรุษสุดซอย ตอน คนที่คาดไม่ถึง รับบทเป็น น้าด่อน ช่องวัน 31
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2546 | มนต์เพลงเสียงอิสาน | ปอยฝ้าย มาลัยพร |
| 2547 | อลเวงมนต์เพลงเสียงอิสาน | ปอยฝ้าย มาลัยพร |
| 2548 | วงเวียนชีวิต | อุดมศักดิ์ / ดาว |
| 2560 | อีปึก อัศจรรย์วันแห่งศรัทธา | ครูประเสริฐ |
| 2561 | นาคี ๒ | จ.ส.ต.มนัส รุ่งเรือง |
| 2562 | ฮักบี้ บ้านบาก |  |
| 2563 | เลิฟยู โคกอีเกิ้ง | แสวง / แหวง |
ผลงาน > การแสดงสดลำเรื่องต่อกลอนคณะ เสียงอิสาน

| ปี | เรื่อง | บทบาท |
| --- | --- | --- |
| 2543 | ฮอยปานดำ | บุญชู (ตอนเล็ก) |
| วงเวียนชีวิต | อุดมศักดิ์ / ดาว |  |
| 2544 | ฮอยปูนแดง | คำพลอย |
| เงากรรม | จ่อย |  |
| วงเวียนชีวิต ภาค 2 | อุดมศักดิ์ / ดาว |  |
| 2545 | เงากรรม ภาค 2 | จ่อย |
| เหนือคำสาบาน | สิงโต |  |
| 2546 | บาปไผบุญมัน | คำปอน |
| 2547 | ฮักพ่อท่อเม็ดเกลือ ฮักเมียท่อเม็ดข้าว | เซียงดวง |
| 2548 | ฮักพ่อท่อเม็ดเกลือ ฮักเมียท่อเม็ดข้าว ภาค 2 | เซียงดวง |
| รักนี้มีกรรม | - |  |
| 2549 | คาดทุกข์บ่ฮ่อนมี | หมอลำปอย |
| 2550 | น้ำตาเมีย | ฝ้ายศักดิ์ |
| 2551 | ปูนแดง ปานดำ | เด็กวัด |
| 2552 | วงเวียนชีวิต ตอนใต้ฟ้า กทม. | - |
| 2553 | เงินคือพระเจ้า ข้าวเลี้ยงชีวิต | - |
| 2554 | เงินคือพระเจ้า ข้าวเลี้ยงชีวิต ภาค 2 | - |
| 2562 | วงเวียนชีวิต 2020 (เฉพาะกิจ) | อุดมศักดิ์ / ดาว |
ผลงาน > มิวสิควีดีโอ

| ปี พ> ศ. | เพลง | นักร้อง | คำร้อง   ทำนอง |
| --- | --- | --- | --- |
| 2543 | บ้าไก่ตี | นกน้อย อุไรพร | ดอย อินทนนท์ |
| 2545 | ตายคาวง | พ่อใหญ่ยงค์ หลงทีป | สัญญาลักษณ์ ดอนศรี |
| 2545 | ตลกตกฮ้าน | ยายจื้น ดอตคอม | สัญญาลักษณ์ ดอนศรี |
| 2547 | ไหมไทยคนเดิม | ไหมไทย อุไรพร | สัญญาลักษณ์ ดอนศรี |
| 2548 | น้ำตามหาโจร | ลูกแพร อุไรพร | ธิบดินทร์ ทองสิน |
| 2555 | แฮงเล่นแฮงทุกข์ | รวมดาวตลกเสียงอิสาน | สัญญาลักษณ์ ดอนศรี |
| 2563 | ควายเป็นหมัน | ยมนิล นามวงษา (หนุ่มโจ)   feat.ยายแหลมทอง ประเทศไทย | ตี๋ นิติพล |
หนังสือ

ลูกทุ่งเพื่อชีวิต Vol.2
รางวัล

ผลงานบันเทิงยอดเยี่ยมประจำปี 2551 สตาร์เอนเตอร์เทนเมนต์อวอร์ดส 2008 ครั้งที่ 7 รางวัลเพลงลูกทุ่งยอดนิยม เพลง มันต้องถอน ศิลปินเพลงลูกทุ่งฝ่ายชายยอดนิยม
รางวัลเพลงลูกทุ่งยอดนิยม มหานคร อวอร์ดส ครั้งที่6 ประจำปี 2553
รางวัลเพลงยอดนิยม พระพิฆเนศทองพระราชทาน ครั้งที่ 7 ประจำปี 2552
ดูเพิ่ม

ท็อปไลน์มิวสิค
เสียงอิสาน
แหล่งข้อมูลอื่น

ปอยฝ้าย มาลัยพร ที่อินสตาแกรม
มาลัยพร ปอยฝ้าย มาลัยพร ที่เฟซบุ๊ก
แอฟริกันไวโอเล็ต

| แอฟริกันไวโอเล็ต |
| --- | --- |

a Saintpaulia ionantha cultivar

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Gesneriaceae
สกุล:: Saintpaulia J.C.Wendl.

สปีชีส์
 Saintpaulia inconspicua   Saintpaulia goetzeana   Saintpaulia ionantha   Saintpaulia pusilla   Saintpaulia shumensis   Saintpaulia teitensis
แอฟริกันไวโอเล็ต (African Violet หรือ Saintpaulias)เป็นพืชในวงศ์ Gesneriaceac มีถิ่นกำเนิดอยู่ตามแถบภูเขาในทางตอนเหนือของประเทศแทนซาเนีย และทางตอนใต้ของเคนยาในประเทศแอฟริกา พบครั้งแรกที่แทนซาเนีย เมื่อปีพ.ศ. 2435 โดย Baron walter Von Saint Paul-Illaire และได้นำส่งให้บิดาทดลองปลูก ก่อนส่งต่อไปปลูกในสวนพฤกษศาสตร์ Herrenhausen ของเยอรมนี มีการตั้งชื่อใหม่ว่า Saintpaulia ionantha ชื่อสกุลตั้งเพื่อเป็นเกียรติแก่ผู้ที่ค้นพบ ส่วนชื่อชนิด"ionantha"หมายถึงลักษณะดอกคล้ายดอกไวโอเล็ต ในธรรมชาติแอฟริกันไวโอเล็ตจะเจริญอยู่ในพื้นที่สูงจากระดับน้ำทะเล 1,500 เมตร และเป็นพื้นที่ป่าต้นน้ำลำธาร มีฝนตกชุก และมีไม้ใหญ่ปกคลุม
แอฟริกันไวโอเล็ตมีอยู่หลากหลายรูปแบบ และแตกต่างกันออกไปในแต่ล่ะสายพันธุ์
ลักษณะทางพฤกษาศาสตร์

แอฟริกันไวโอเล็ตเป็นไม้เนื้ออ่อนที่มีอายุยืนยาว เป็นไม้ล้มลุกหลายปี มีลำต้นสั้นมาก ใบอวบน้ำ  โดยทั่วไปใบมีขนาด3.5-4 ซ.ม.ก้านใบยาว มีขนปกคลุมทั่วทั้งใบ ใบมักจะมีสีเขียวอ่อนถึงสีเขียวเข้มหรือเขียวคล้ำ บางพันธุ์มีใบด่าง มีสีต่างๆกัน เช่น สีขาว ครีม สีชมพู สีน้ำตาล หรือเป็นสีเขียวอ่อนและเขียวแก่ในใบเดียวกัน การด่างจะมีลักษณะแตกต่างกันไป ส่วนด้านใต้ใบมีสีเขียวจาง สีขาวหรือสีแดง ใบของแอฟริกันไวโอเล็ตมีทั้งที่เป็นแบบแปลกๆและมีชื่อเรียกเฉพาะ เช่น
ใบเกิร์ล(Girl left): เป็นใบที่มีแต้มด่างสีขาวที่โคนใบ  ซึ่งต่อกับก้านใบ ใบมักเป็นคลื่นขอบใบหยักซี่ฟันและมักจะยกตัวตั้งขึ้นเล็กน้อย
ใบเทเลอร์หรือใบบอย(Tailor leaf or boy left):เป็นใบเรียบธรรมดา อาจมีรูปกลมหรือไข่
ใบสตรอว์เบอร์รี่(Strawberry left):มีผิวใบเป็นตุ่มคล้ายลูกสตรอว์เบอร์รี่
นอกจากนี้แล้วยังมีใบที่เป็นรูปซ้อน ใบนูนเป็นนวมและใบเรียบ หรือที่เรียกกันตามลักษณะรูปใบ เช่น ใบรูปกลม ใบรูปหัวใจ ใบรูปรี ใบรูปไข่ ใบรูปใบโอ๊กถึงใบยาว และใบรูปใบฮอลลี่ เป็นต้น ขอบใบมีทั้งขอบใบเรียบ หยักมน หยักฟันซี่ หยักเป็นคลุย จักฟันเลื่อย ขอบใบมีร่อง(fluted) ย่นเป็นคลื่น(Wavy) และขอบใบม้วน (curly) ดอกออกเป็นช่อ มี5-7ดอกต่อช่อ ก้านช่อสั้นหรือยาวขึ้นอยู่กับพันธุ์ เป็นดอกสมบูรณ์เพศมีกลีบเลี้ยง 5 กลีบ กลีบดอกรูปไข่ มี5กลีบหรือมากกว่า มีหลายสีหลายลักษณะ มีเกสรเพศผู้ที่สมบูรณ์ 2อัน เกสรเพศเมีย 1 อัน รังไข่อยู่เหนือชั้นของกลีบดอก ผลเป็นแบบแห้งและแตกชนิดของดอกแบ่งตามจำนวนกลีบดอกแบ่งออกเป็น 3 กลุ่ม คือ ดอกชั้นเดียว มีกลีบดอก 5 กลีบ ดอกกึ่งซ้อนกัน 2 ชั้น ในกลุ่มดอกชั้นเดียวยังแบ่งเป็น 2 แบบ คือ
ดอกมาตรฐานแบบไวโอเล็ต(violet):มีปลายกลีบมน 3 กลีบล่างมีขนาดเท่ากันและใหญ่กว่า 2 กลีบบน โคนกลีบเชื่อมติดกัน เป็นลักษณะของดอกชนิดแรกที่พบในธรรมชาติ
ดอกแบบดาว(star):มีปลายกลีบแหลม ทุกกลีบมีขนาดเท่ากัน โคนกลีบเชื่อมติดกัน
บางครั้งโคนกลีบดอกเชื่อมติดกันเกือบทั้งกลีบ ดูคล้ายรูประฆัง และมักพบในพันธุ์เลื้อย ซึ่งมีขนาดดอกค่อนข้างเล็ก กลีบดอกชั้นเดียว มักจะเหี่ยวและร่วงง่าย ยกเว้นบางพันธุ์ที่มีลักษณะบานแบบติดแน่น(stick-tite) ลักษณะการบานขึ้นอยู่กับองศาการหยิกของกลีบดอก เช่น เป็นครุย(frilled)ขอบหยัก(fringed) ขอบยับย่น(ruched) เป็นคลื่นหรือเป็นคลื่นน้อยๆ และกลีบเป็นชั้น(ruffled) สีของกลีบดอกพันธุ์ดั้งเดิมมีสีฟ้า และในปัจจุบันมีขึ้นมาหลากหลายสี ลักษณะของกลีบดอกที่มีชื่อเรียกเฉพาะได้แก่
ดอกแบบเจนีวา(geneva) หมายถึงดอกที่มีฃลิบสีขาว
ดอกแบบแฟนตาซี(fantasy) คือดอกที่มีจุดและแต้มของสีอื่น อาจไม่สม่ำเสมอหรือมีจุดเรียงกันเฉพาะที่ที่ตรงขอบกลีบของดอก เช่น พันธุ์กลิตเทอร์สวีท
ดอกแบบไคเมรา(chimera) คือดอกที่มีสีพาดเป็นทางหรือเป็นกงล้อ ซึ่งแตกต่างกับสีพื้น ที่มักจะพาดไปตามความยาวของกลีบ
ลักษณะทางพฤกษาศาสตร์ > สายพันธุ์

แอฟริกันไวโอเล็ตในปัจจุบันมักจะมีชื่อของผู้ผลิตหรือเจ้าของพันธุ์นำหน้าชื่อพันธุ์ เช่น Ballet,Optimara,Rhapsodie,เป็นต้น พันธุ์เหล่านี้จะขยายพันธุ์เพื่อนำไปจำหน่ายไม่ได้ เว้นเสียแต่ว่ามีการขออนุญาตกับเจ้าของผู้จดทะเบียนอย่างถูกต้องเรียบร้อยแล้ว การจำแนกพันธุ์:แบ่งออกได้เป็น 3 กลุ่ม คือ
พันธุ์มาตรฐาน(standard) :มีขนาดเส้นผ่าศูนย์กลางทรงต้นประมาณ 30-40 ซ.ม. หรืออาจจะมากกว่า และขนาดดอก1.5-4ซ.ม. มี5-7ดอกต่อหนึ่งช่อ
พันธุ์แคระและกึ่งแคระ(minitureและsemi-miniature): พันธุ์แคระมีขนาดของเส้นผ่าศูนย์กลางทรงต้นไม่เกิน 15ซม. ส่วนพันธุ์กึ่งแคระไม่เกิน 18ซม. ขนาดดอกอาจเท่ากับพันธุ์มาตรฐาน
พันธุ์เลื้อย(trailing):ลำต้นมีข้อห่างกันมาก เมื่อโตเต็มที่จะมีทรงต้นใหญ่มาก ดูเป็นก้อนกลมทั้งใบและดอก บางพันธุ์อาจมีลักษณะกึ่งเลื้อย คือยอดจะตะแคงไปข้างหนึ่ง และเจริญเติบโตออกทางด้านข้าง มักจะออกดอกดกและปลูกเลี้ยงง่าย นิยมปลูกบนก้อนหินหรือปลูกใส่กระถางแขวนเล็กๆ
แหล่งข้อมูลอื่น

African Violet Society of America website
African Violet in Romania - Pasionata de violete africane
African Violet Society of Canada website
Swedish African Violet Society website
Gesneriad Reference Web Saintpaulia article
African Violet in Germany เก็บถาวร 2018-08-08 ที่ เวย์แบ็กแมชชีน
African Violet Thailand
ทางพิเศษศรีรัช

|  ทางพิเศษศรีรัช |
| --- | --- |
ระบบทางด่วนขั้นที่ 2
ทางพิเศษศรีรัช (สีชมพู)
ข้อมูลของเส้นทาง
ความยาว: 38.4 กิโลเมตร (23.9 ไมล์)
มีขึ้นเมื่อ: พ.ศ. 2536–ปัจจุบัน
สายบางโคล่–แจ้งวัฒนะ
ปลายทางทิศใต้:  ทางพิเศษเฉลิมมหานคร ทางแยกต่างระดับบางโคล่ ใน เขตบางคอแหลม
ทางแยก ที่สำคัญ:   ทางพิเศษศรีรัช ทางแยกต่างระดับพญาไท ใน เขตราชเทวี   ทางพิเศษประจิมรัถยา ทางแยกต่างระดับศรีรัช ใน เขตจตุจักร 
ปลายทางทิศเหนือ:  ทางพิเศษอุดรรัถยา ใน อำเภอปากเกร็ด
สายพญาไท–ศรีนครินทร์
ปลายทางทิศตะวันตก:  ทางพิเศษศรีรัช ทางแยกต่างระดับพญาไท ใน เขตราชเทวี
ทางแยก ที่สำคัญ:    ทางพิเศษเฉลิมมหานคร ทางแยกต่างระดับมักกะสัน ใน เขตราชเทวี   ทางพิเศษฉลองรัช ทางแยกต่างระดับรามคำแหง ใน เขตห้วยขวาง 
ปลายทางทิศตะวันออก:  ทางหลวงพิเศษหมายเลข 7 ทางแยกต่างระดับศรีนครินทร์ ใน เขตสวนหลวง
ตำแหน่งที่ตั้ง
ประเทศ: ไทย
จังหวัด:  กรุงเทพมหานคร  นนทบุรี 
 
ระบบทางหลวง
 ทางพิเศษ 
ทางพิเศษศรีรัช หรือ ระบบทางด่วนขั้นที่ 2 (ส่วนในเมือง) เป็นทางพิเศษในกรุงเทพมหานคร ก่อสร้างและเปิดให้บริการเป็นครั้งแรกเมื่อวันที่ 2 กันยายน พ.ศ. 2536 ดำเนินการโดยการทางพิเศษแห่งประเทศไทย มีระยะทางรวม 38.4 กิโลเมตร เป็นทางพิเศษที่แบ่งเบาการจราจรบนทางพิเศษเฉลิมมหานคร และเพิ่มประสิทธิภาพของทางพิเศษในกรุงเทพมหานครให้เป็นโครงข่ายที่สมบูรณ์มากยิ่งขึ้น
รายละเอียดของเส้นทาง

ทางพิเศษศรีรัชแบ่งออกเป็น 4 ส่วน ได้แก่
รายละเอียดของเส้นทาง > โครงข่ายในเมือง

เส้นทางต่อไปนี้มีการเรียกเก็บค่าผ่านทางในอัตราเดียวกับทางพิเศษเฉลิมมหานคร และไม่มีค่าผ่านทางเพิ่มเติมเมื่อเปลี่ยนเส้นทางระหว่างทางพิเศษสายดังกล่าว
ส่วน A เปิดให้บริการเป็น 1 ใน 2 ส่วนแรก เมื่อวันที่ 2 กันยายน พ.ศ. 2536 พร้อมกับส่วน C มีระยะทาง 12.4 กิโลเมตร เริ่มต้นที่บริเวณทางแยกต่างระดับพญาไท (โรงกรองน้ำสามเสน) สิ้นสุดแนวสายทางที่ถนนพระราม 9 เป็นทางยกระดับขนาด 6 ช่องจราจรตลอดเส้นทาง
ส่วน B เปิดให้บริการเมื่อวันที่ 6 ตุลาคม พ.ศ. 2539 มีระยะทาง 9.4 กิโลเมตร มีแนวเชื่อมต่อกับส่วน A ที่บริเวณทางแยกต่างระดับพญาไท แนวสายทางมุ่งไปทางทิศใต้ ผ่านถนนศรีอยุธยา ไปสิ้นสุดที่ทางพิเศษเฉลิมมหานครที่ทางแยกต่างระดับบางโคล่ เป็นทางยกระดับขนาด 6 ช่องจราจร
รายละเอียดของเส้นทาง > โครงข่ายนอกเมือง

เส้นทางต่อไปนี้มีการเรียกเก็บค่าผ่านทางเพิ่มเติมเมื่อมาจากทางพิเศษสายอื่น ๆ และทางพิเศษศรีรัช โครงข่ายในเมือง โดยมีด่านเก็บค่าผ่านทางระหว่างโครงข่ายในเมืองและโครงข่ายนอกเมือง ที่ด่านประชาชื่นและด่านอโศก
ส่วน C เปิดให้บริการเป็น 1 ใน 2 ส่วนแรก เมื่อวันที่ 2 กันยายน พ.ศ. 2536 พร้อมกับส่วน A มีระยะทาง 8 กิโลเมตร เป็นทางพิเศษเขตนอกเมือง โดยเชื่อมต่อกับส่วน A บริเวณทางแยกต่างระดับพญาไท มุ่งไปทางทิศเหนือเชื่อมต่อกับทางพิเศษประจิมรัถยา (สายศรีรัช-วงแหวนรอบนอกกรุงเทพมหานคร) บริเวณย่านศูนย์คมนาคมพหลโยธิน ผ่านถนนรัชดาภิเษก ถนนประชาชื่น สิ้นสุดที่ถนนแจ้งวัฒนะ และเชื่อมต่อกับทางพิเศษอุดรรัถยา แต่เดิมส่วนนี้เป็นทางยกระดับขนาด 4 ช่องจราจร (2 สะพาน สะพานละ 2 ช่องจราจร) และได้รับการขยายเป็น 6 ช่องจราจรแล้ว
ส่วน D เปิดให้บริการเป็นส่วนสุดท้ายเมื่อวันที่ 1 เมษายน พ.ศ. 2543 มีระยะทาง 8.6 กิโลเมตร เป็นทางพิเศษเขตนอกเมือง เชื่อมต่อกับส่วน A โดยเริ่มจากถนนพระราม 9 ไปทางทิศตะวันออก ตัดกับทางพิเศษเฉลิมมหานครที่ทางแยกต่างระดับมักกะสัน ตัดกับทางพิเศษฉลองรัชที่ทางแยกต่างระดับพระราม 9 และสิ้นสุดที่ถนนศรีนครินทร์ บริเวณทางแยกต่างระดับศรีนครินทร์ และเชื่อมต่อกับทางหลวงพิเศษหมายเลข 7 เป็นทางยกระดับขนาด 6 ช่องจราจรตลอดเส้นทาง มีด่านเก็บค่าผ่านทางรวมจำนวน 29 ด่าน
อนึ่ง ทางพิเศษศรีรัชมีถนนใต้ทางพิเศษ 2 สาย คือ ถนนพระรามที่ 6 ในช่วงตั้งแต่แยกยมราชถึงถนนกำแพงเพชร และถนนจารุเมือง ในช่วงตั้งแต่แยกวัดดวงแขถึงแยกมหานคร